Държавен вестник, бр. 10, 2014 г., стр. 39

БРОЙ  10	
Д Ъ Р Ж А В Е Н  В Е С Т Н И К 	
СТР.  39  
предприятие да утвърди различни цени на 
топлинната енергия за присъединените към 
всяка мрежа клиенти.
Чл. 17. Цените за топлинна енергия по 
видове топлоносители за клиентите се обра­
зуват, като сумата на необходимите приходи 
за производство и пренос на топлинна енергия 
със съответния вид топлоносител се разделя 
на съответното количество топлинна енергия 
за продажба.
Чл. 18. (1) Комисията определя преферен­
циални цени за асоциациите на клиентите по 
чл. 151, ал. 3 ЗЕ и за доставчиците на топлинна 
енергия по чл. 149а ЗЕ по предложение на 
топлопреносното предприятие.
(2) Преференциалните цени по ал. 1 се 
определят като не по-ниски от утвърдените от 
комисията цени на съответното топлопренос­
но предприятие с изключена възвръщаемост.
Чл. 19. Цените за присъединяване на произ­
водители към топлопреносните мрежи покри­
ват разходите на топлопреносните предприятия 
за подготовка и включване на съоръженията 
на производителите към мрежите.
Чл. 20. Цените за присъединяване на кли­
ентите към топлопреносните мрежи покриват 
разходите на топлопреносните предприятия 
за подготовка и включване на инсталациите 
на клиентите към абонатната станция.
Чл. 21. От необходимите годишни приходи 
за дейността по пренос на топлинна енергия 
се приспадат приходи от присъединяване на 
клиенти и от услуги, които топлопреносното 
предприятие извършва във връзка с дяловото 
разпределение на топлинната енергия и по 
директно възлагане от клиентите. 
Г л а в а  т р е т а
ИЗМЕНЕНИЕ НА ЦЕНИТЕ ПРИ ОСНОВ­
НИТЕ МЕТОДИ НА РЕГУЛИРАНЕ
Чл. 22. (1) При прилагането на методите за 
ценово регулиране по чл. 3 комисията може 
да измени цените по чл. 2, т. 1 и 2 по време 
на ценовия период, в случай че е налице из­
менение на цените на природния газ и/или 
другите променливи разходи, което води до 
необходимост от изменение на утвърдените 
ценообразуващи елементи.
(2) При регулиране на цените чрез метода 
„норма на възвръщаемост на капитала“ по 
време на регулаторния период цените могат 
да бъдат променяни при наличие на обстоя­
телства, чието настъпване не е могло да бъде 
предвидено при утвърждаването на цените и 
води до съществено изменение на утвърдените 
ценообразуващи елементи и на финансовото 
състояние на енергийното предприятие.
(3) При регулиране на цените чрез метода 
„горна граница на цени“ могат да се извършат 
следните годишни корекции: 
1. с инфлационен индекс за предходна го­
дина на основата на данни от Националния 
статистически институт съобразно влиянието 
му върху признатите разходи за дейността (без 
разходите за амортизации) и коефициент за 
подобряване на ефективността при спазване 
на принципите на чл. 23 и чл. 31 ЗЕ; 
2. с показатели въз основа на изпълнението 
(качество на топлоснабдяването, качество на 
обслужването), като признатите необходими 
приходи на енергийното предприятие се ко­
ригират при неизпълнение на определените 
от комисията целеви показатели и при раз­
лика между прогнозните и реализираните 
инвестиции;
3. в резултат на изпълнени и отчетени ин­
вестиции, включени в регулаторната база на 
активите, на основата на достоверни данни 
за нетекущите активи по видове дейности 
съгласно представените отчети.
(4) При прилагане на метода „горна гра­
ница на приходи“ се извърша корекция и с 
фактора Z, който представлява абсолютната 
стойност на разликата между прогнозни и 
отчетени разходи за предишен ценови пери­
од; в случаите, когато прогнозните разходи 
са по-високи от отчетените, необходимите 
приходи се намаляват за следващия ценови 
период, и обратно – когато отчетените разходи 
са по-високи от прогнозните, необходимите 
приходи се увеличават с тази сума за след­
ващия ценови период; корекцията със Z се 
прави само за разлики в разходите за покупка 
и продажба на топлинна енергия, както и за 
разлика в разходи, предизвикани от промяна 
в броя на клиентите.
Чл. 23. (1) Корекции на цените могат да 
се направят, в случай че действителните при­
ходи на енергийното предприятие осигуряват 
различен от прогнозния размер приходи за 
покриване на разходите, свързани със задъл­
жения към обществото, като разликата се 
отразява в признатите необходими приходи 
на енергийното предприятие за следващия 
ценови период.
(2) Механизмът за разплащане на разходите 
по ал. 1 се определя с указания на комисията.
Г л а в а  ч е т в ъ р т а
РЕД ЗА УТВЪРЖДАВАНЕ, ОПРЕДЕЛЯНЕ 
И ИЗМЕНЕНИЕ НА ЦЕНИ 
Чл. 24. (1) Енергийните предприятия по­
дават заявления в комисията по утвърдени от 
нея образци за утвърждаване на:
1. необходими приходи и цени, както и 
всички свързани с тях показатели и коефи­
циенти за изменението им по време на регу­
латорния период;
2. изменение на действащи цени;
3. друго, свързано с правомощията на ко­
мисията по ценовото регулиране.
(2) Заявленията по ал. 1 се подават не 
по-късно от 3 месеца преди изтичането на 
стария ценови период или влизането в сила на 
предлаганото изменение на действащи цени.